**UPUTSTVO**

**O OBAVEZI BANKE PRILIKOM OTVARANJA BANKOVNOG RAČUNA ZA OBAVLJANJE UNUTRAŠNJIH PLATNIH TRANSAKCIJA**

**("Službene novine Federacije BiH", br. 56/00 i 46/03)**

**- prečišćena neslužbena verzija -**

1. Ovim uputstvom propisuju se obaveze banke, koja ima dozvolu za obavljanje unutrašnjeg platnog prometa (u daljem tekstu: banka), prilikom otvaranja bankovnog računa za komitente banke-učesnike u transakcijama unutrašnjeg platnog prometa (u daljem tekstu: komitent ) i obaveze Zavoda za platni promet Federacije Bosne i Hercegovine (u daljem tekstu: ZPP).  
  
2. Obaveza je banke da za svakog komitenta koji podnese zahtijev za otvaranje računa za obavljanje transakcija unutrašnjeg platnog prometa utvrditi na osnovu objavljenih podataka u "Službenim novinama Federacije BiH", broj 50/00 sa stanjem 30.11.2000. godine, da li je njegov račun kod ZPP blokiran ili ne i da li klijent ima neizmirenih obaveza po osnovu javnih prihoda.  
  
Banka ne može otvoriti račun za komitenta koji ima kod ZPP blokiran račun.  
  
3. Svaki komitent, izuzev komitenta koji ima blokiran račun kod ZPP, dužan je otvoriti račun kod banke od 05.01.2001. godine radi obavljanja unutrašnjeg platnog prometa.  
  
4. Organizacioni dijelovi ZPP obavezni su račune komitenata, koji nisu blokirani, prebaciti bankama sa stanjem računa komitenta na dan 31.12.2000. godine.  
  
5. Računi banaka kod ZPP gase se i banke nakon 31.12.2003. godine sredstva ne drže kod ZPP, osim blokiranih računa koji će i dalje ostati u ZPP.  
  
6. Naloge za plaćanje od 05.01.2001. godine primaju i obrađuju banke i ovlaštena preduzeća za poštansko-telegrafsko- telefonski promet Federacije Bosne i Hercegovine.  
  
7. Ovo uputstvo stupa na snagu narednog dana od dana objave u "Službenim novinama Federacije BiH", a primjenjivaće se od 05.01.2001. godine.